b'\n_START_ARTICLE_\nTotal Nonstop Action Wrestling\n_START_PARAGRAPH_\nTotal Nonstop Action Wrestling (TNA)\xc2\xa0\xe2\x80\x93 JAV profesionali\xc5\xb3j\xc5\xb3 imtyni\xc5\xb3 federacija, \xc4\xafkurta 2002\xc2\xa0m. Jeffo Jarretto ir jo t\xc4\x97vo Jerry Jarretto. \xc5\xa0iuo metu daugumos akcij\xc5\xb3 savininkas yra bendrov\xc4\x97 Panda Energy International._NEWLINE_Prie\xc5\xa1 federacijos \xc4\xafk\xc5\xabrim\xc4\x85, TNA buvo Nacionalin\xc4\x97s Imtyni\xc5\xb3 S\xc4\x85jungos (NWA) narys, pavadinimu NWA TNA. TNA tur\xc4\x97jo i\xc5\xa1skirtines teises \xc4\xaf NWA World Heavyweight titul\xc4\x85 ir NWA World Tag Team titul\xc4\x85. 2004\xc2\xa0m. TNA pasitrauk\xc4\x97 i\xc5\xa1 NWA, bet buvo leista toliau naudoti titulus, kol NWA panaikino susitarim\xc4\x85 2007\xc2\xa0m._NEWLINE_TNA yra pirma Amerikos federacija, kuri naudoja tik \xc5\xa1e\xc5\xa1iakamp\xc4\xaf ring\xc4\x85, o ne \xc4\xafprast\xc4\x85 keturkamp\xc4\xaf. Federacija taip pat turi ne\xc4\xafprast\xc4\x85 taisykl\xc4\x99, kad \xc4\x8dempionas gali pasikeisti d\xc4\x97l diskvalifikacijos. Be to, yra naudojamos dvi atskiros \xc4\xaf\xc4\x97jimo rampos.\n_START_SECTION_\nIstorija\n_START_PARAGRAPH_\nNuo tada kai WWE nusipirko WCW, WWE tapo did\xc5\xbeiausia profesionali\xc5\xb3j\xc5\xb3 imtyni\xc5\xb3 federacija visoje Amerikoje ir tai paskatino Jerry Jarrett\xc4\x85 ir jo s\xc5\xabn\xc5\xb3 Jeff\xc4\x85 Jarrett\xc4\x85 2002\xc2\xa0m. gegu\xc5\xbe\xc4\x97s m\xc4\x97nes\xc4\xaf \xc4\xafkurti nauj\xc4\x85 profesionali\xc5\xb3j\xc5\xb3 imtyni\xc5\xb3 federacij\xc4\x85 pavadinimu JSports & Entertainment. 2002\xc2\xa0m. spalio m\xc4\x97nes\xc4\xaf Panda Energy International nusipirko federacij\xc4\x85 ir pervadino j\xc4\x85 \xc4\xaf TNA._NEWLINE_Originalus TNA verslo planas buvo kitoks nei WWE verslo planas. Nekeliaujant \xc4\xaf kitus miestus kaip kitos federacijos darydavo, TNA gal\xc4\x97jo suma\xc5\xbeinti i\xc5\xa1laidas. Iki TNA Xplosion \xc5\xa1ou pristatymo 2002\xc2\xa0m. pabaigoje, TNA program\xc4\x85 sudar\xc4\x97 tipi\xc5\xa1ki, savaitiniai dviej\xc5\xb3 valand\xc5\xb3 trukm\xc4\x97s kabelin\xc4\x97s televizijos \xc5\xa1ou, bet norint juos \xc5\xbei\xc5\xabr\xc4\x97ti \xc5\xbei\xc5\xabrovams reik\xc4\x97jo papildomai mok\xc4\x97ti. Tie \xc5\xa1ou prasid\xc4\x97jo 2002\xc2\xa0m. bir\xc5\xbeelio 19 d. ir da\xc5\xbeniausiai vyko TNA Asylum arenoje. Nors savaitiniai TNA \xc5\xa1ou kainavo daug ma\xc5\xbeiau negu m\xc4\x97nesiniai WWE renginai, TNA \xc5\xa1ou reitingai liko ma\xc5\xbei. Po 27 m\xc4\x97nesi\xc5\xb3 TNA pamat\xc4\x97, kad jie turi fan\xc5\xb3 kurie paremt\xc5\xb3 trij\xc5\xb3 valand\xc5\xb3 \xc5\xa1ou ir baig\xc4\x97 savaitinius \xc5\xa1ou 2004\xc2\xa0m. rugs\xc4\x97jo 8 d. TNA sureng\xc4\x97 savo pirm\xc4\x85 trij\xc5\xb3 valand\xc5\xb3 m\xc4\x97nesin\xc4\xaf \xc5\xa1ou pavadinimu TNA Victory Road 2004\xc2\xa0m. lapkri\xc4\x8dio 7 d., bet vis tiek pasiek\xc4\x97 ma\xc5\xbeus reitingus._NEWLINE_TNA prad\xc4\x97jo transliuoti TNA Impact! 2004\xc2\xa0m. bir\xc5\xbeelio 4 d. per Fox Sports Net televizij\xc4\x85. Po sezono kontraktas nebuvo atnaujintas d\xc4\x97l ma\xc5\xbeu reiting\xc5\xb3. Kol TNA ie\xc5\xa1kojo naujos televizijos, Impact! buvo transliuojamas internetu i\xc5\xa1 TNA oficialios svetain\xc4\x97s. V\xc4\x97liau TNA pasira\xc5\xa1\xc4\x97 sutart\xc4\xaf su Spike TV ir v\xc4\x97l prad\xc4\x97jo transliuoti Impact! per televizij\xc4\x85 nuo 2005\xc2\xa0m. spalio. Nuo to laiko Impact! pasiekdavo didesnius reitingus._NEWLINE_2007\xc2\xa0m. buvo s\xc4\x97kmingiausi TNA istorijoje, tod\xc4\x97l transliatoriai Spike TV nuo 2007\xc2\xa0m. spalio m\xc4\x97nesio sutiko transliuoti 2 valand\xc5\xb3 trukm\xc4\x97s savaitinius TNA Impact \xc5\xa1ou.\n_START_SECTION_\nX Divizija\n_START_PARAGRAPH_\nAkrobatinis, didel\xc4\x97s rizikos profesionali\xc5\xb3j\xc5\xb3 imtyni\xc5\xb3 stilius buvo WCW ir ECW federacij\xc5\xb3 po\xc5\xbeymis. Dauguma imtyninink\xc5\xb3 kurie atlieka \xc5\xa1\xc4\xaf stili\xc5\xb3 sveria ma\xc5\xbeiau negu 100\xc2\xa0kg ir vadina tai lengvasvori\xc5\xb3 divizija. TNA nusprend\xc4\x97 akcentuoti imtyninink\xc5\xb3 atliekam\xc4\x85 didel\xc4\x99 veiksm\xc5\xb3 rizik\xc4\x85. N\xc4\x97ra joki\xc5\xb3 svorio apribojim\xc5\xb3, taikom\xc5\xb3 X Division arba X Division titului, bet dauguma imtyninink\xc5\xb3 \xc5\xa1ioje divizijoje yra lengvasvoriai. X Division paprastai yra vienas i\xc5\xa1 svarbiausi\xc5\xb3 TNA atrakcij\xc5\xb3.'